Návrh štátnych objednávok výskumu a vývoja začínajúcich v roku 2002 a ich finančného zabezpečenia

A. Východiská prípravy štátnych Objednávok výskumu a vývoja

Ministerstvo školstva SR podľa §13, ods.2 zákona č.132/2002 Z. z. o vede a technike predkladá návrh štátnych objednávok výskumu a vývoja (ďalej len „štátne objednávky“) vypracovaný v spolupráci s príslušnými správcami rozpočtových kapitol na schválenie vláde SR.

V roku 2002 po nadobudnutí účinnosti zákona o vede a technike od 1. 4. 2002 Ministerstvo školstva SR prvýkrát pristúpilo k príprave štátnych objednávok v intenciách zákona č. 132/2002 Z. z.o vede a technike a "Nového modelu financovania vedy a techniky" schváleného uznesením vlády SR č. 561/2000.

Štátne objednávky podľa §13, ods.1 zákona o vede a technike vypracúvajú  a navrhujú na riešenie správcovia rozpočtových kapitol na základe tém schválených v strednodobej koncepcii vedy a techniky. 

Pretože pre  rok 2002 a ďalšie roky  nebola ešte schválená strednodobá koncepcia vedy a techniky,  Ministerstvo školstva SR iniciatívne vypracovalo "Metodiku prípravy návrhu štátnych objednávok výskumu a vývoja na roky 2002 a 2003 pre rozpočtové kapitoly", ktorá vychádza z princípov obsiahnutých v "Koncepcii štátnej vednej a technickej politiky SR do roku 2005" a v novom modeli financovania vedy a techniky. Na základe tejto metodiky predložili správcovia rozpočtových kapitol svoje návrhy štátnych objednávok.

B. Sumarizácia nákladov na zabezpečenie štátnych OBJEDNÁVOK výskumu a vývoja 
	
V rámci štátneho rozpočtu na  rok 2002 sú v rozpočtovej kapitole Ministerstva školstva rezervované prostriedky na nové štátne objednávky, ktorých riešenie sa začne v roku 2002 v sume 13,4 mil. Sk. 

Správcami  rozpočtových kapitol boli predložené návrhy 23 štátnych objednávok, ktorých riešenie sa malo začať v roku 2002  s požadovanými prostriedkami zo štátneho rozpočtu v sume 27 070 tis. Sk

Z analýzy predložených objednávok vyplynulo, že v niektorých prípadoch ústredné orgány (správcovia rozpočtových kapitol) v "zotrvačnosti" predkladali návrhy skôr ako návrhy budúcich riešiteľov, než ako požiadavku  ústredného orgánu štátnej správy  na riešenie problému, zodpovedajúceho prioritám vyplývajúcich  z odvetvových politík  príslušného rezortu.

Preto Ministerstvo školstva SR osobitne prerokovalo s každým správcom rozpočtovej kapitoly predkladané návrhy štátnych objednávok s cieľom:

a)	vylúčiť duplicity s pripravovanými štátnymi programami výskumu a vývoja,
b)	obmedziť riešenie drobných a parciálnych problémov v rámci štátnych objednávok a dobu riešenia maximálne na 3-4 roky.

Pri rokovaniach bolo zdôraznené, že po audite príspevkových a rozpočtových organizácií, by  mali byť takéto zostávajúce organizácie financované prednostne rozpočtu zriaďovateľa na základe výskumného zámeru alebo prostredníctvom kontraktu, ktorými by mala byť účelovo a adresne zabezpečovaná činnosť, pre ktorú boli štátom (prostredníctvom ústredného orgánu) zriadené.

Štátne objednávky nebudú a ani nemôžu byť  podstatnou formou financovania výskumu a vývoja. Vyplýva to okrem iného aj zo zákona o vede a technike, kde je v § 13 ods. 4 ustanovené, že celkové prostriedky vyčlenené na financovanie štátnych objednávok zo štátneho rozpočtu v danom rozpočtovom roku nesmú byť vyššie ako 20% finančných prostriedkov vyčlenených v štátnom rozpočte v tom roku na financovanie štátnych programov.

Po prerokovaní návrhov štátnych objednávok s príslušnými správcami rozpočtových kapitol, je navrhované na schválenie vo vláde 14 návrhov štátnych objednávok, ktoré sú menovite  uvedené v prílohe č. 1 aj s návrhom finančných prostriedkov potrebných na riešenie v jednotlivých rokoch. Ciele a stručná charakteristika jednotlivých návrhov štátnych objednávok je uvedená v prílohe č. 2. 

Sumarizácia nákladov na tieto štátne objednávky podľa jednotlivých rozpočtových kapitol:

 Objem prostriedkov z mimorozpočtových prostriedkov  je zahrnutý v celkových nákladoch iba orientačne. Bude upresnený až po výbere  riešiteľa verejným obstarávaním a konkretizácii úlohy výskumu a vývoja zabezpečujúcej štátnu objednávku. Náklady na rok 2003, ako aj ďalšie roky sú orientačné a budú spresnené na základe výsledkov verejného obstarávania štátnych objednávok. 

Po schválení štátnych objednávok vo vláde SR, budú prostriedky štátneho rozpočtu na rok 2002 presunuté rozpočtovým opatrením z kapitoly Ministerstva školstva SR do príslušných rozpočtových  kapitol. Správcovia rozpočtových kapitol verejným obstarávaním podľa zákona č. 263/1999 o verejnom obstarávaní v znení neskorších predpisov  zabezpečia riešiteľov štátnych objednávok a uzavrú s ním zmluvu o riešení a financovaní štátnej objednávky.

Je žiaduce aby pre zvýšenie objektívnosti výberu riešiteľa, do komisií na vyhodnocovanie ponúk bol menovaný zástupca Ministerstva školstva SR a minimálne jedna tretina členov komisie bola menovaná z odborníkov mimo príslušného rezortu podľa možností v sektorovom členení.